Rīgā, 2024.gada 20.maijā

Grundzāles pamatskolas skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Grundzāles pamatskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem”, “Kvalitatīvas mācības” un “Iekļaujoša vide” un “Laba pārvaldība” kvalitātes vērtējuma līmenis ir “labi”[[1]](#footnote-1), kas nozīmē, ka skola ievieš nepieciešamās pārmaiņas un ņem vērā mūsdienu prasības

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **labi** |
| **Kvalitatīvas mācības** | **labi** |
| **Iekļaujoša vide** | **labi** |
| **Laba pārvaldība** | **labi** |

Grundzāles pamatskolas stiprās puses ir pozitīvi veidota iestādes iekļaujošā vide, nodrošinot izglītības ieguves iespējas ikkatram izglītojamajam un iestādes vadības sadarbība ar pašvaldību, iesaistoties dažādās pašvaldības aktivitātēs un pasākumos.

Kā svarīgākos turpmākajos gados izglītības iestādei veicamos darbus akreditācijas ekspertu komisija ir noteikusi mācību procesā īstenot diferenciāciju un individualizāciju, nodrošināt pāreju no pedagogcentrēta uz izglītojamo centrētu mācību procesu un attīstīt izglītojamos pašvadītas mācīšanās prasmes, palielināt un dažādot atgriezeniskās saites sniegšanu ikdienas mācību darbā, regulāri iesaistīt izglītojamos pašvērtēšanas un savstarpējās vērtēšanas procesā, kā arī sadarbībā ar izglītības iestādes dibinātāju noteikt prioritātes un atbilstoši tām plānot pakāpeniskus ieguldījumus izglītības iestādes infrastruktūras un materiāltehnisko resursu kvalitātes uzlabošanai, turpinot veikt uzlabojumus, iekļaut arī sporta zāles griestu remontdarbus, mācību kabinetu aprīkojumu ar modernākām ergonomiskām mēbelēm un aprīkojumu laboratorijas un individuālo darbu veikšanai papildināšanu (fizikā, inženierzinībās).

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar izglītības iestādes vadītāju, vadītāja vietnieku, pedagogiem, izglītības iestādes dibinātāja pārstāvjiem, izglītojamajiem, izglītojamo vecākiem, atbalsta personālu.
	2. 11 mācību stundu vērošana.
	3. Izglītības iestādes apskate.
	4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma *E–klase*, audzināšanas darba prioritātes trīs gadiem un to izvērtējums, VIIS pieejamie dati, iekšējās kārtības noteikumi, aptauju rezultāti).
	5. Situāciju analīze par pedagoģijas un izglītības iestādes aktuālās darbības jautājumiem.
	6. Izglītības iestādes tīmekļvietnes un komunikācijas sociālajos medijos izpēte.

Novēlu jums sekmīgu turpmāko sadarbību ar skolas vadību un pedagogiem!

Ekspertu komisijas vadītājs Andrejs Zagorskis

1. Skolas darbību vērtē piecos kvalitātes vērtējuma līmeņos: “nepietiekami; “jāpilnveido”; “labi”; “ļoti labi”; “izcili”. [↑](#footnote-ref-1)